# Zagon

##

Nastavitveni obroček za izbiro vrtilnega momenta (2) nastavite na simbol „vrtanje“.

##

- Stikalo za preklop smeri vrtenja (6) uporabljajte samo, ko električno orodje miruje.

S preklopnim stikalom smeri vrtenja (6) lahko spremenite smer vrtenja električnega orodja. Pri pritisnjenem stikalu za vklop/izklop (7) spreminjanje smeri vrtenja ni možno.

Desno: za vrtanje in privijanje vijakov potisnite stikalo za preklop smeri vrtenja (6) v levo do prislona.

Vrtenje v levo: za popuščanje oziroma odvijanje vijakov in matic pritisnite preklopno stikalo smeri vrtenja (6) popolnoma v desno.

##

- Stikalo za izbiro stopnje (3) uporabljajte samo, ko električno orodje miruje.

- Stikalo za izbiro stopnje vedno potisnite povsem do omejevala. V nasprotnem primeru se lahko električno orodje poškoduje.

S stikalom za izbiro stopnje (3) je mogoče vnaprej izbrati dve območji števila vrtljajev.

Položaj stikala za izbiro stopnje (3) | Število vrtljajev | Vrtilni moment | Področje uporabe
--- | --- | --- | ---
1 | Nizko | Visoko | Za zahtevne primere uporabe: npr. udarno vrtanje z velikim premerom
2 | Visoko | Nizko | Za manj zahtevne primere uporabe: npr. udarno vrtanje z majhnim premerom

##

Za zagon električnega orodja pritisnite na stikalo za vklop/izklop (7) in ga držite pritisnjenega.

Delovna lučka (9) sveti tako pri rahlo kot pri povsem pritisnjenem stikalu za vklop/izklop (7) in omogoča osvetlitev delovnega območja v slabih svetlobnih razmerah.

Delovna lučka (9) sveti še pribl. 10 sekund po tem, ko spustite stikalo za vklop/izklop (7).

##

Število vrtljajev vklopljenega električnega orodja lahko brezstopenjsko upravljate glede na to, kako globoko pritisnete stikalo za vklop/izklop (7).

Rahel pritisk na stikalo za vklop/izklop (7) povzroči nizko število vrtljajev. Z vse močnejšim pritiskanjem stikala se število vrtljajev povečuje.