# Пускане в експлоатация

##

Поставете пръстена за настройка на избор на въртящ момент (2) върху символа "Пробиване".

##

- Задействайте превключвателя за посоката на въртене (6) само когато електроинструментът е в покой.

С помощта на превключвателя (6) можете да сменяте посоката на въртене на електро‌инструмента. Това обаче не е възможно при натиснат пусков прекъсвач (7).

Въртене надясно: За пробиване и завиване на винтове натиснете превключвателя за посоката на въртене (6) до упор наляво.

Въртене наляво: За развиване на винтове и гайки натиснете превключвателя за посоката на въртене (6) надясно до упор.

##

- Задействайте превключвателя за избор на ход (3) само когато електроинструментът е в покой.

- Премествайте превключвателя за предавките винаги до упор. В противен случай електроинструментът може да бъде повреден.

С превключвателя (3) можете предварително да изберете два диапазона на скоростта на въртене.

Позиция на превключвател за предавките (3) | Обороти | Въртящ момент | Област на приложение
--- | --- | --- | ---
1 | Ниско | Високо | За тежки приложения: напр. ударно пробиване с голям диаметър
2 | Високо | Ниско | За леки приложения: напр. ударно пробиване с малък диаметър

##

За включване на електроинструмента натиснете и задръжте пусковия прекъсвач (7).

Работната светлина (9) свети при частично или напълно натиснат пусков прекъсвач (7) и при неблагоприятни светлинни условия подобрява видимостта в зоната на работа.

Работната лампа (9) свети прибл. 10 секунди след отпускане на пусковия прекъсвач (7).

##

Можете безстепенно да регулирате скоростта на въртене на електроинструмента по време на работа в зависимост от силата на натиска върху пусковия прекъсвач (7).

По-лек натиск върху пусковия прекъсвач (7) води до по-ниска скорост на въртене. С увеличаване на натиска нараства и скоростта на въртене.